Document ID: 32006D0314

KOMISJONI OTSUS,
16. märts 2006,
millega kiidetakse heaks liikmesriikide uuringute kavad lindude gripi avastamiseks kodu- ja metslindudel 2006. aastal
(teatavaks tehtud numbri K(2006) 780 all)
(2006/314/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
ning arvestades järgmist:
(1)
Nõukogu otsusega 90/424/EMÜ nähakse ette ühenduse rahaline toetus tehniliste ja teaduslike meetmete võtmiseks, mis on vajalikud ühenduse veterinaariaalaste õigusaktide ning veterinaarhariduse ja -koolituse arendamiseks.
(2)
Komisjoni otsusega 2006/101/EÜ (liikmesriikides kodu- ja metslindudel lindude gripi avastamiseks läbiviidavate uuringute kavade rakendamise kohta 2006. aastal) (2) nähakse ette selliste uuringute rakendamine liikmesriikides ajavahemikus 2006. aasta veebruarist kuni detsembrini, tingimusel et komisjon kiidab kõnealused uuringute kavad heaks. Kõnealuste uuringutega tehakse kindlaks nakkuse esinemine kodulindudel, mis võib viia ühenduse kehtivate õigusaktide läbivaatamiseni ja täiendada teadmisi võimaliku ohu kohta, mida metslinnud kujutavad loomadele ja inimestele.
(3)
Vastavalt kõnealusele otsusele on komisjon liikmesriikide esitatud uuringute kavad läbi vaadanud.
(4)
Komisjon leidis, et liikmesriikide esitatud uuringute kavad on kooskõlas otsuses 2006/101/EÜ sätestatuga. Seepärast tuleks kõnealused uuringute kavad heaks kiita.
(5)
Arvestades kõnealuste uuringute kavade tähtsust ühenduse eesmärkide saavutamise seisukohast loomade ja inimeste tervisekaitse valdkonnas, on asjakohane määrata ühenduse rahalise toetuse osakaal 50 %le asjaomaste liikmesriikide kulutustest käesolevas otsuses loetletud meetmetele ning rahalise toetuse maksimumsumma iga uuringute kava puhul.
(6)
Seoses käesoleva otsusega heakskiidetavate uuringute kavadega alates 1. veebruarist 2006 kantud kulud on ühenduse kaasrahastamise jaoks samuti abikõlblikud.
(7)
Lisaks sellele on asjakohane sätestada eeskirjad uuringutulemuste aruannete esitamise ning abikõlblikkuse kohta seoses uuringute kavade rakendamisega seotud liikmesriigi kulude osaliseks ühendusepoolseks katmiseks esitatud rahalise nõudega.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
I lisas loetletud liikmesriikide kavad, mis käsitlevad lindude gripi avastamist kodu- ja metslindudel, kiidetakse heaks kõnealuses lisas sätestatud ajavahemikuks (edaspidi “kavad”).
Artikkel 2
Liikmesriigid teostavad lindude gripi alaseid uuringuid kodu- ja metslindudel vastavalt kõnealustele kavadele.
Artikkel 3
Proovide analüüsimisega seotud kulude katteks eraldatavat ühenduse rahalist toetust antakse igale liikmesriigile 50 % ulatuses kantud kuludest ning kaasrahastamise puhul I lisas sätestatud maksimumsumma ulatuses.
Kõnealust ühenduse rahalist toetust antakse tingimusel, et asjaomane liikmesriik täidab järgmised tingimused:
a)
jõustab kava rakendamiseks vajalikud seadused, määrused ja haldussätted;
b)
esitab hiljemalt 31. märtsiks 2007 komisjonile ning nõukogu direktiivi 2005/94/EÜ (3) artikli 51 lõikes 1 osutatud lindude gripi ühenduse referentlaboratooriumile lõpliku aruande kava tehnilise teostuse ja saadud tulemuste kohta vastavalt käesoleva otsuse II-V lisas sätestatud aruandlusvormidele;
c)
esitab komisjonile asjakohase tõendusmaterjali proovide analüüsimisega seotud kantud kulude kohta perioodil, milleks kava on heaks kiidetud;
d)
rakendab kava tõhusalt, pädev asutus peab eelkõige tagama asjakohase proovide võtmise.
Artikkel 4
Kõnealuste kavadega seotud testide tegemise kulud hüvitatakse liikmesriikidele järgmiste maksimumsummade ulatuses:
a)
:
ELISA-test
:
1 euro testi kohta;
b)
:
agar-geeli immuundifusioontest
:
1,2 eurot testi kohta;
c)
:
HI-test H5/H7 tuvastamiseks
:
12 eurot testi kohta;
d)
:
viirusisolatsiooni test
:
30 eurot testi kohta;
e)
:
PCR-test
:
15 eurot testi kohta.
Artikkel 5
Käesolev otsus on adresseeritud liikmesriikidele.
Brüssel, 16. märts 2006

Labels: 20
0
6
18
15